CELEX: 62017CA0330
Language: lt
Date: 2018-11-15 00:00:00
Title: Byla C-330/17: 2018 m. lapkričio 25 d. Teisingumo Teismo (penktoji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Verbraucherzentrale Baden-Württemberg e.V. / Germanwings GmbH (Prašymas priimti prejudicinį sprendimą — Reglamentas (EB) Nr. 1008/2008 — 2 straipsnio 18 punktas — 23 straipsnio 1 dalis — Transportas — Oro susisiekimo paslaugų teikimo Europos Sąjungoje bendrosios taisyklės — Informavimas — Galutinės mokėtinos kainos nurodymas — Oro susisiekimo kainos įtraukimas į galutinę mokėtiną kainą — Pareiga nurodyti oro susisiekimo kainas eurais arba vietine valiuta — Vietinės valiutos pasirinkimas — Sąsajos kriterijai)

14.1.2019   
            
            
               LT
            
            
               Europos Sąjungos oficialusis leidinys
            
            
               C 16/16
            
         
      2018 m. lapkričio 25 d. Teisingumo Teismo (penktoji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Verbraucherzentrale Baden-Württemberg e.V. / Germanwings GmbH
      
      (Byla C-330/17) (1)
      
      ((Prašymas priimti prejudicinį sprendimą - Reglamentas (EB) Nr. 1008/2008 - 2 straipsnio 18 punktas - 23 straipsnio 1 dalis - Transportas - Oro susisiekimo paslaugų teikimo Europos Sąjungoje bendrosios taisyklės - Informavimas - Galutinės mokėtinos kainos nurodymas - Oro susisiekimo kainos įtraukimas į galutinę mokėtiną kainą - Pareiga nurodyti oro susisiekimo kainas eurais arba vietine valiuta - Vietinės valiutos pasirinkimas - Sąsajos kriterijai))
      (2019/C 16/19)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bundesgerichtshof
      
      
         Šalys pagrindinėje byloje
      
      
         Kasatorė: Verbraucherzentrale Baden-Württemberg e.V
      
      
         Kita kasacinio proceso šalis: Germanwings GmbH
      
      
         Rezoliucinė dalis
      
      2008 m. rugsėjo 24 d. Europos Parlamento ir Tarybos reglamento (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių 23 straipsnio 1 dalis, siejama su šio reglamento 2 straipsnio 18 punktu, turi būti aiškinama taip, kad nurodydami Bendrijos vidaus oro susisiekimo paslaugų kainas oro vežėjai, kurie neišreiškia šių kainų eurais, turi pasirinkti su siūloma paslauga objektyviai susijusią vietinę valiutą. Tai, be kita ko, yra valiuta, kuri yra teisėta mokėjimo priemonė valstybėje narėje, kurioje yra atitinkamo skrydžio išvykimo vieta arba atvykimo vieta.
      Taigi, esant situacijai, kaip antai nagrinėjamai pagrindinėje byloje, kai valstybėje narėje, kurioje euras yra teisėta mokėjimo priemonė, įsisteigęs oro vežėjas internete siūlo oro susisiekimo paslaugą, kurią teikiant atitinkamo skrydžio išvykimo vieta yra kitoje valstybėje narėje, kurioje teisėta mokėjimo priemonė yra kita nei euras valiuta, oro susisiekimo kainos, jų neišreiškus eurais, gali būti nurodytos valiuta, kuri yra teisėta mokėjimo priemonė šioje kitoje valstybėje narėje.
      
         (1)  OL C 293, 2017 9 4.